Hawai'i

Ko **Hawai'i** (reo Pākeha: *Hawaii*, reo Hawaii: *Hawaiʻi*) ara "Ka Pae'āina o Hawai'i Loa" he kahui moutere e noho ana i Te Moana-nui-a-Kiwa.  1500 maero (2400 km) te roanga mai i te moutere o Hawai'i i te tonga tae noa ki te motuiti o Kure. Nō te 21 Here-turi-kōkā 1959 ka whakatūria a Hawaii hei te 50 o ngā wāhanga whenua o te Hononga-o-Amerika (ingoatia me te kupu reo Hawaii: *mokuʻāina* rite te "motukāinga")  E 3,700 km (2,300 maero) te tawhiti i te tuawhenua o Amerika.

## Taupori

He iwi Porinīhia ngā tāngata whenua o Hawai'i ra, e ai ki a rātou i ahu mai ngā tūpuna i 'Kahiki loa', i whakaaro ētahi ko ngā moutere o Tahiti me Hiva ērā. Kāore e kore  he whanaunga tata rawa tō rātou reo ki tō tātou ake reo Māori o Aotearoa nei, ki ērā reo noa atu o Porinīhia ki te rāwhiti. 

Kāore e tino mōhiotia te wā i tae atu ai ngā tāngata Porinīhia ki Hawaii, engari, e āhua tata ana ki te tau AD 1000. Ko te āhua nei, i rere tuatahi mai ngā waka o ngā tūpuna i ngā moutere e kīa nei ko te Kāhui o ‘Enata. 

A muri ake ka rere mai ētahi atu no Kahiki ke (Tahiti) ko tētahi o rātou he tohunga rangatira ko Pa'ao te ingoa nāna i whakatakina mai te pure tapu, nōna hoki te tātai ariki o Hawai'i.

Marere noa ngā whakatupuranga o Hawaii ā ka tū nga ariki (ali'i) o tērā kāinga o tērā kāinga. 
## Hēmi Kuki
Nō te tau 1778 ka tae mai a Hēmi Kuki. Ko te whakaaro, ko Kuki te Pākehā tuatahi i kite i ngā tāngata o Hawaii; engari, ki ētahi, he Pāniora kē ngā Pākehā tuatahi.  

E rua nga wa ka unga mai a Kuki ki Hawai'i, i tona wa tuarua i 1779 ka tukinotia e Kuki i tetehi o nga rangatira ki Kealakekua, katahi ra ka riri nga tangata whenua a ka mate noa a Kuki i te pu.
## Kamehameha
I ngā tau 1780 me 1790 ka whawhai ngā ariki o Hawaii kia tū rangatira. Ko Kamehameha tētahi o ngā toa rangatira nei i whiwhi ai i ngā pū a te Pākehā, ka patu haere i ana hoariri, ā, ka tupu haere tana mana. I te tau 1810 kua tapaina ko Kamehameha te ariki nui o ngā moutere katoa; ko ia tonu te Kīngi tuatahi o Hawaii.  Ko te wā o tana matenga ko te tau 1819. 
## He Whenua Mauherehere

Ka hinga te Kīngitanga o ngā uri a Kamehameha i te tau 1893. Ka whakaputa te kaupapa whakatū kāwanatanga kē e ngā kaiwhakatupu huka, i runga i te whakaaro whakamāmā ake ai i te hokohoko huka ki Te Hononga-o-Amerika. Nā John L. Stevens, nā te minita amerika i Hawai'i i taua wā, i tono ngā hēramana nō te kaipuke USS Boston ki uta, tiaki ai i ngā taonga o ngā kamupene amerika.  Ka hinga te Kuīni i te 17 o ngā rā o Kohi-tātea, 1893, ka whakatūria he kāwanatanga hou. Nō te 4 Hōngongoi 1894, ko te whakatūranga o Hawai'i hei whenua tū motuhake, ko Sanford B. Dole te tumuaki.  Mea kau ake, ka puta ngā mihi tautoko a te Kāwanatanga o Amerika. Nō te 1895 tae noa ki te 1896, ka mauhereheretia te kūini whakamutunga o Hawaii, a Liliʻuokalani, i ʻIolani, te whare o ngā Kīngi i Honoruru. Nō muri mai, ka puta tana kupu whakarere i te torōna. Nō te 1898, ka whakatauria e ngā pāremata e rua o Amerika kia hurihia a Hawai'i hei wāhi o Amerika. Nō te tau 1959 ka whakatūria a Hawaii hei wāhanga whenua tonu. 
### Ngā tāone nunui

TimeAxis	= orientation:horizontal format:yyyy
ImageSize	= width:640 height:auto barincrement:25
PlotArea 	= left:10 right:10 top:10 bottom:40
AlignBars  	= justify

Colors =
  id:canvas        	value:rgb(0.97,0.97,0.97)
  id:2000               value:skyblue
  id:2004               value:red

BackgroundColors = canvas:canvas

Period     = from:0 till:400
ScaleMajor = unit:year increment:50 start:0 gridcolor:drabgreen

BarData=
  barset:Einwohnerzahl

PlotData=
  width:20 fontsize:M textcolor:black shift:(20,-6) anchor:from
 
  barset:Einwohnerzahl

  from:start till:377  color:2004 text:Honolulu_(377.260)
  from:start till:41   color:2000 text:Hilo_(40.759)
  from:start till:36   color:2000 text:Kailua_(36.513)
  from:start till:35   color:2000 text:Kaneohe_(34.970)
  from:start till:33   color:2000 text:Waipahu_(33.108)
  from:start till:30   color:2000 text:Pearl City_(30.976)
  from:start till:29   color:2000 text:Waimalu_(29.371)
  from:start till:28   color:2000 text:Mililani Town_(28.608)
  from:start till:20   color:2000 text:Kahului_(20.146)
  from:start till:17   color:2000 text:Kihei_(16.749)

TextData=
  fontsize:S pos:(450,20) textcolor:2004
  text:Taupori (ā-mano) i te 2004

  fontsize:S pos:(250,20) textcolor:2000
  text:Taupori (ā-mano) i te 2000


## Whakaahua


Image:Crater of haleakala.JPG|Pāka-a-motu o Hale-a-ka-la (Whare-o-te-rā), Māui
Image:Mauna_Kea10.jpg|Ngā hukarere o Mauna Kea (Maunga Tea), Hawai'i 
Image:Puu oo.jpg|Pāka-a-motu o ngā Ahi Tipua, Hawai'i 
Image:Hanalei, Kauai HI.JPG|Hanalei, Kaua'i 
Image:Limu o Pele.jpg|Ngā rimu o Pele, Hawai'i
Image:Kihei coast.jpg|Kihei, Māui
Image:Maui - Sunset.jpg|Ka tō te rā, Māui
Image:Nuuanu Pali (1258).JPG|Ngā pari o Nu'uanu, O'ahu